open-index/open-wikipedia-markdown huggingface dataset:
Michael Bay

**Michael Benjamin Bay** ganet d'ar 17 a viz C'hwevrer 1965 e Los Angeles, Kalifornia, zo ur filmaozour stadunanat brudet evit bezañ renet pe produet filmoù oberiant ker. Stil e filmoù a zo labouret mat da geñver filmañ prim, implij bras an efedoù ispisial, gant e-leizh a tarzhadennoù. Ar filmoù en deus bet produet pe renet evel Armageddon (1998), Pearl Harbor (2001) pe an heuliad filmoù the Transformers (2007–bremañ), o deus bet rastellet 78 bilion$ dre ar bed a-bezh. Perc'henn eo eus Platinum Dunes, gant Bradley Fuller hag Andrew Form.

Daoust m'eo ur filmaozour hag a rastell kalz arc'hant n'eo ket brudet mat gant ar filmvarnerien. Ar filmoù The Rock (1996) pe Transformers (2007) a voe degemeret gant burutelladennoù etre, e filmoù all, evel heuliadoù ar film Transformers, a zo bet degemeret fall ha burutellet kreñv.

## Tro-spered
Brudet eo evit bezañ un den macho, Kate Beckinsale a oa bet aet skuizh gant e zoareoù d'ober pa voe o sevel ar film Pear Harbor e 2001.

## Notennoù ha daveennoù
Islavarenn-amzer

Un **islavarenn-amzer** pe **amzeriañ** zo un islavarenn-doareañ, war un dro islavarenn ha renadenn-amzer. Degaset e vezont:
*gant *pa*, hag ivez *aba, endra*
*gant araogennoù (pe troiennoù) dirak ar stagell **ma**:
***abaoe, a-barzh, a-benn, adalek, a-raok,* 
***betek*
***e-keit, e-pad,* 
***goude, war-lerc'h*.
*gant *ken na*.
Ar suner-levrioù

***Ar suner-levrioù*** eo titl embannadur brezhonek *Le buveur d'encre*, ur romant savet evit ar yaouankiz gant ar skrivagner gallek Éric Sanvoisin, embannet e 1996 ha lakaet goude e brezhoneg, e 2016, gant Mark Kerrain.
Kentañ lodenn eus an heuliad levrioù *Ar suner-levrioù* eo ; war he lerc'h eo deuet *[[Ar suner-levrioù - Ur blouzenn evit daou]]*.

Enrollet eo bet an daou romant kentañ gant an troer : klevet e vezont e lec'hienn Kuzul ar Brezhoneg.

Nav levr gallek zo er rummad. 

## Levrlennadur
* "Ar suner-levrioù", Sav-Heol, 2016 
* "Ar suner-levrioù", Sav-Heol, 2016 
* *Le buveur d'encre*, Nathan, 2011 
* *Une paille pour deux*, Nathan, 2011 

## Notennoù ha daveennoù
Ar suner-levrioù (heuliad levrioù)

Ar **suner-levrioù** zo un heuliad levrioù brezhonek evit ar yaouankiz, troet diwar ar rummad gallek *Le buveur d'encre*, gant ar skrivagner gallek Éric Sanvoisin, a zo o chom en Hilion, war lez bae Sant-Brieg.

## Istor
E 1996 e oa bet boulc'het ar rummad gallek. 9 levr a oa en heuliad e 2015.

An daou levr kentañ eus ar rummad zo bet troet e brezhoneg gant Mark Kerrain, embannet gant Sav-Heol e 2016, lennet ha sonenrollet gant an troer, ha skignet adalek lec'hienn Kuzul ar Brezhoneg.

## Al levrioù
Setu anv an nav levr:

## Notennoù ha daveennoù
Salón, Lágrimas y Deseo

***Salón, Lágrimas y Deseo*** zo un albom gant ar ganerez vec'hikan Lila Downs, e Mae 2017. Gouestlet eo d'ar sonerezh *[[ranchera]]*.

Kenlabouret he deus gant ar ganerez chileat Mon Laferte hag ar c'haner spagnol Diegol El Cigala.
 
## Kanaouennoù
**Urge* (Martín Urieta)
**Palabras de Mujer* (Agustín Lara)
**Peligrosa* (Lila Downs/Paul Cohen)
**Tus Pencas* (Lila Downs)
**La Mentira (Se te Olvida)* (Álvaro Carrillo)
**El Querreque* (Rolando Hernández)
**Inmortal* (Lila Downs/Paul Cohen)
**[[Piensa en mí]]* (Agustín Lara)
**Envidia* gant Andrés Calamaro (Lila Downs/Paul Cohen)
**Seguiré mi Viaje* (Álvaro Carrillo)
**Ser Paloma* gant Carla Morrison (Lila Downs/Paul Cohen)
**Son de Juárez* gant Banda Tierra Mojada (Lila Downs)
**Un Mundo Raro* gant Diego el Cigala
**José Alfredo Jiménez*
**Peligrosa* (gant Mon Laferte) (Lila Downs/Paul Cohen)
Carla Morrison

**Carla Patricia Morrison Flores,** **Carla Morrison** he anv micherel (Tecate, Kalifornia-Izel, 19 Gouhere 1986), zo ur ganerez-sonaozourez vec'hikan.

Div wech he deus gounezet ur priz *Grammy Latino*, en 2012 gant hec'h albom *Déjenme Llorar* hag ar ganaouenn *Déjenme Llorar*, hag adarre en 2016 gant hec'h albom *Amor Supremo* hag ar ganaouenn *Vez Primera*.

E 2017 e kan war bladenn nevez Lila Downs, ''Salón, Lágrimas y Deseo‎''.
Edi Rama

**Edi Rama** (ganet d'ar 4 a viz Gouere 1964) zo ur politikour hag un arzour eus Albania. Kentañ Ministr Albania eo abaoe 2013. Penn Strollad Sokialour Albania (*Partia Socialiste e Shqipërisë*) eo ivez. Bet e oa Ministr ar Sevenadur eus 1998 da 2000, ha maer Tirana, kêr-benn ar vro, adalek 2000 betek 2011. E 2013 e oa e penn un emglev kostezennoù eus an tu-kleiz a oa bet trec'h, e dilennadeg kannaded ar parlamant, war strollad ar c'hentañ ministr kent, Sali Berisha.
Ernest Lavisse

**Ernest Lavisse**, ganet e Nouvion-en-Thiérache d'ar 17 a viz Kerzu 1842 ha marvet e Pariz d'an 18 a viz Eost 1922, a oa un istorour gall, krouer ar skol istorel pozitivist, kement hag ur skrivagner levrioù-skol. Bez e voe skrivagner levrioù-skol a reer anezho « levrioù-skol Lavisse ». Difenner daonet ar « romant broadel » e oa, evit servij an istor hag an deskadurezh-skol, harp en deus roet da strewiñ skeudennoù hag ur vitologiezh c'hall a zo chomet stanket don e pennoù remziadoù a skolidi. Ur frazenn hollvrudet a zo chomet eus e holl oberennoù, tennet eo eus ul levrig-skol:

« Tu dois aimer la France, parce que la Nature l'a faite belle, et parce que l'Histoire l'a faite grande. »

Lakaet eo da benn speredel ar skolaerien a voe lesanvet "hussards noirs ar Republik" e-pad un hanter kantved. Beziet e voe e Nouvion-en-Thiérache.
Pearl Harbor (film 2001)

**Pearl Harbor** zo ur film karantez ha brezel stadunanat embannet er bloavezh 2001. Renet e oa bet gant Michael Bay, produet gant Bay ha Jerry Bruckheimer, skrivet gant Randall Wallace. An aktourien a oa Ben Affleck, Kate Beckinsale, Josh Hartnett, Cuba Gooding Jr., Tom Sizemore, Jon Voight, Colm Feore hag Alec Baldwin. Ar film a zo diazezet war tagadenn Pearl Harbor gant Japaniz d'ar 7 a viz Kerzu 1941, kement ha war an Doolittle Raid.
Once Upon a Time (stirad skinwel)

***Once Upon a Time*** a zo ur stirad skinwel stadunanat skignet abaoe an 23 a viz Here 2011, war ABC. 
## An istor
## An tudennoù
* Gwennerc'h / Mary Margaret Blanchard
* Emma Swan
An Sgùrr (Eige)

**An Sgùrr** zo ur menez 393 m uhelder war enez Eige, en Inizi Gall, e Bro-Skos. 

Stummet e voe ouzhpenn 50 milion a vloavezhioù zo, gant dislonkadenn ur menez-tan a zo aet ar galonenn anezhi d'ober enez Rùm, nepell. Al lava, ur wech yenaet, zo aet d'ober kolonennoù, heñvel un tamm ouzh re Chaoser ar Ramzed e Norzhiwerzhon.

Aliezik e vez baleerien o pignat betek krec'h An Sgùrr adalek porzh Galmasdal a zo e gevred enez Eige. 

## Notennoù
Eilean Chathastail

**Eilean Chathastail** (a vefe *Enez ar C'hastell* e brezhoneg) zo un enezennig e Bro-Skos, unan eus Na h-Eileanan Tarsainn (*Small Isles*), er c'hreisteiz d'an t-Eilean Sgitheanach, war aod kornaoueg Bro-Skos, hag en hanternoz da ledenez Àird nam Murchan. 

Tost da enez Eige emañ Eilean Chathastail ha ganti e vez gwarezet Galmasdal, ur porzh-mor bihan a zo en Eige. Un tour-tan a voe savet war an enez e 1906 gant David Alan ha Charles Alexander Stevenson.
Kate Beckinsale

**Kathrin Romany Beckinsale** ganet d'ar 26 a viz Gouhere 1973 zo un aktourez saoz ganet e Finsbury Park nepell diouzh Londrez. Goude un nebeud rolloù dister evit ar skinwel ez eo kroget da vat gant ur vuhez aktourez a-vicher er film Much Ado About Nothing (1993) pa oa c'hoazh studierez e skol-veur Oxford. Goude-se e oa bet tu da welet anezhi e rolloù istorel evel er film Prince of Jutland (1994), Cold Comfort Farm (1995), Emma (1996), ha The Golden Bowl (2000), ouzhpenn m'h deus kemeret perzh en abadennoù radio. E fin ar bloavezhioù 1990 e adkaver anezhi o klask toullañ he hent micherel er Stadoù-Unanet ha goude bezañ bet rolloù a eil renk er filmoù drama The Last Days of Disco (1998) ha Brokedown Palace (1999), eo choazet evit c'hoari er film drama brezel renet gant Michael Bay Pearl Harbor hag ar gomedienn romantel Serendipity. Kregiñ a ra da vezañ brudet ; c'hoari a ra er filmoù Aviator (2004) ha Click (2006).

Ar brud gwirion a voe gant an heuliad filmoù Underworld (2003-bremañ). Goude-se e voe brudet dre he rolloù e filmoù niñvek evel Van Helsing (2004).

### Filmoù

## Notennoù ha daveennoù
Underworld (heuliad filmoù)

***Underworld*** zo un heuliad filmoù spont-niñvek renet gant Len Wiseman, Patrick Tatopoulos, Måns Mårlind, Björn Stein hag Anna Foerster. 

Ar film kentañ, Underworld, a voe embannet er bloavezh 2003. Kontañ a ra istor Selene (Kate Beckinsale), ur sunerez gwad a labour evel drouklazher evit ur c'hlan sunerien gwad. Lazhañ a ra ar sunerien gwad rebelled ha dreist-holl ar re lycan (tud-bleiz) o deus bet lazhadeget he holl familh. 

An eil film, , a oa bet embannet e 2006. Er film-se, Selene a glask saveteiñ Michael Corvin, ul lycan/ suner-gwad kemmesket, en ur gas anezhañ en ul lec'h difenn kuzh sunerien gwad ha goude-se e klaskont un henañ Markus evit kaout sikour, en gwirionez e vo un enebour hag ar c'hentañ suner gwad. 

An trede film embannet e 2009, , a zo ur film en a-raok d'an hini gentañ, displegañ a ra awen ar brezel gwadus etre ar re lycan hag ar sunerien gwad. 

Ar pevare film, , a heuil  hag a voe embannet e 2012. Er film-se, Mab-Den en deus komprenet e oa eus ar sunerien gwad hag ar re lycan. Klasket e vez ganto lazhadegañ ar boudoù dreistordinal-se. Selene e-kreizh ar brezel a glask saveteiñ he merc'h.

Ar pemvet film titlet  a zo bet embannet e 2016. Selene a vez galvet gant dreistbeverien ar sunerien gwad evit talañ ouzh un dagadenn-veur ganta r re lycan.
## Filmoù
Len Wiseman

**Len** Ryan **Wiseman**, bet ganet d'ar 4 a viz Meurzh 1973 e Fremont (Kalifornia) (Stadoù-Unanet Amerika), a zo un den a sinema stadunanat.Brudet eo evit e labour war ar filmoù *[[Underworld (heuliad filmoù)|Underworld]]*, *[[Live Free or Die Hard]]* ha Total Recall (eil azasadenn eus an danevell *We Can Remember It for You Wholesale* gant Philip K. Dick).

## E filmoù er sinema
### Evel filmaozer : pemp film
* 2002 : *[[Rufus Wainwright: Across the Universe]]* (film berr).
* 2003 : *[[Underworld (film 2003)|Underworld]]*.
* 2006 : **'.
* [[2007]] : ''[[Live Free or Die Hard]]''.
* [[2012]] : ''[[Total Recall (film, 2012)|Total Recall]]''.
===Evel produour : tri film===
* [[2009]] : **'.
* 2012 : **'.
* [[2016]] : **'.
### Evel eilproduour : daou film
* 2006 : *Underworld: Evolution*.
* 2012 : *Total Recall*.
[...]
* *[[Stargate (film)|Stargate]]* (1994).
* *[[Independence Day (film, 1996)|Independence Day]]* (1996).
* *[[Men in Black (film)|Men in Black]]* (1997).
* *[[Godzilla (film, 1998)|Godzilla]]* (1998).
## E filmoù er skinwel
* 2010 : *Hawaii Five-0* (evel eilproduour).
* 2013-2017 : *Sleepy Hollow* (evel eilproduour).
* 2015-2017 : *Lucifer* (evel eilproduour).
* 2017 : *APB* (evel eilproduour).

## Notennoù ha daveennoù
Y Maerdy (Conwy)

**Y Maerdy** zo ur gêriadenn vihan war ar maez e biz Sir Conwy, e hanternoz Kembre.

Emañ er reter da gêriadenn Y Ddwyryd, etre Cerrigydrudion ha Corwen, war lez an Afon Ceirw. Nepell en hanternoz, e Sir Ddinbych, emañ kêriadenn Betws Gwerful Goch.

Emañ Y Maerdy e korn-bro Uwch Aled, ur c'hornad hag a zo e biz Sir Conwy bremañ, met a oa e Sir Ddinbych gwechall. Er Grennamzer e oa Uwch Aled unan eus kombodoù kantrev Rhufoniog.
Bartolomé Calatayud

**Bartolomé Calatayud** (1882-1973) zo ur gitarour ha sonaozour katalan, ganet e Palma, en enez Mallorca.

## Pladennoù
Embannet gant Discos Belter :
* 1963 (51.014) - pemp titl : *Danza Española / Moruna / Danza Antigua / Pequeña Tarantela / Vals*,
* 1963 (51.018) - c'hwec'h titl : *Tema Variado / Aria / Preludio / Alegre Primavera / Minueto / Gavota*,
* 1963 (51.020) - tri zitl : *Suite Antigua / Allegretto*.
Embannet gant Impacto (Ediciones Sonoras) :
* 1976 (EL-225) - albom pevarzek titl : *Inolvidable Guitarra de Bartolomé Calatayud*.
Vargem

**Vargem** zo un anv-lec'h portugalek eus Brazil.

#### 

* **[[Vargem (Santa Catarina)|Vargem]]** e stad Santa Catarina
* **[[Vargem (São Paulo)|Vargem]]** e stad São Paulo
* Vargem Alta en Espírito Santo
* Vargem Grande e Maranhão
* Vargem Alegre e Minas Gerais
* Vargem Grande do Rio Pardo e Minas Gerais
* Vargem Grande do Sul e São Paulo
* Vargem Grande Paulista e São Paulo

## Pennad kar
* Vargem Bonita
Cachoeira

**Cachoeira** zo un anv-lec'h portugalek.

## 
Kumunioù :
#### Amazonas
* São Gabriel da Cachoeira

#### Bahia
* Cachoeira (Bahia)

#### Ceará
* Cachoeira (Maranguape) — distrig Maranguape

#### Goiás
* Cachoeira Alta — 
* Cachoeira de Goiás — 
* Cachoeira Dourada — 

#### Maranhão
* Cachoeira Grande — 

#### Minas Gerais
* Cachoeira da Prata — 
* Cachoeira de Minas — 
* Cachoeira de Pajeú — 
* Cachoeira do Campo — distrig en Ouro Preto
* Cachoeira do Vale — distrig en Timóteo
* Cachoeira Dourada — 
* Carmo da Cachoeira —

#### Pará
* Cachoeira do Arari — 
* Cachoeira do Piriá — 

#### Paraíba
* Cachoeira dos Índios — 

#### Paraná
* Cachoeira (Curitiba) — karter e Curitiba
* Rio Cachoeira — stêr 

#### Rio de Janeiro
* Cachoeiras de Macacu — 
#### São Paulo
* Cachoeira (bairro de São Paulo) — karter e kêr São Paulo
* Cachoeira Paulista — município
* Morro Cachoeira — bairro de Santos

#### Rio Grande do Sul
* Cachoeira do Sul — município
* Três Cachoeiras — município

#### 
* Cachoeiras (Vila Franca de Xira) — parrez e Vila Franca de Xira

## Pennad kar
* Cachoeira Dourada
France 2

**France 2**, berraet e **Fr2**, zo ur chadenn skinwel c'hall servij foran, deuet war-lerc'h Antenne 2 abaoe ar 7 a viz Gwengolo 1992. Frace 2 a zo ul lodenn eus ar strollad France Télévisions. Ar ruz eo liv ar chadenn e-touez chadennoù ar strollad skinwel foran gall, adkavout a reer neuze al liv-se lies evit he lakaat war-raok.

An eil chadenn eo a-fed niver a arvesterien ; skignet e vez dre an TNT, dre loarell, dre neudenn niverennel, dre skinwel IP ha dre ar rouedad internet. An tu a zo da arvestiñ ar chadenn en un nebeud broioù tost da Vro-C'hall ; ul lodenn eus ar programmoù kinniget gant France 2 a vez addskignet war TV5 Monde.

## Liammoù diavaez
* Lec'hienn ofisiel ar chadenn
Madame Parisse

***Madame Parisse*** (*An itron Parisse*) zo un danevell gant Guy de Maupassant hag embannet en 1886 

## Istor
*Kentañ ma voe embannet a voe er pemdezieg Gil Blas d'ar 16 a viz Meurzh 1886. 
*Adembannet e voe en dastumad ''La Petite Roque'' gant an embanner Victor Havard e 1886.

## An danevell
Emañ an Aotrou Martini o sellout ouzh an heol o vont da guzh war gêr Antibes hag o kontañ istor an Itron Parisse a voe serret perhier kêr eviti un noz gant un ofiser
Panurge

**Panurge** zo unan eus an tudennoù krouet gant ar skrivagner gall François Rabelais, er , ha mignon eo d'ar ramz Pantagruel.

## Gerdarzh
Dont a ra e anv eus an henc'hresianeg : Πανοῦργος / Panoûrgos eo « an hini a oar ober petra ".

## An dudenn
Pa zegouezh Pantagruel gant Panurge e wel un den yaouank doare mat dezhañ, hogen gwisket evel ur paour, ma c'houlenn an aluzen e pevarzek yezh a-raok goulenn e galleg.

En Tiers Livre, e laka Panurge en e soñj dimeziñ, met n'eo ket ken sart, hag aon en deus da vezañ dogan.

Un deiz e taol un dañvad dreist listenn ur vag evit ober d'an tropell mont d'e heul, ma veuzont holl.

## Traoù all
Roet eo bet e anv da veur a dra:
* ***[[Panurge (c'hoarigan)|Panurge]]***, c'hoarigan gallek gant Jules Massenet e 1910;
* ***[[Panurge (film)|Panurge]]***, film gallek gant Michel Bernheim e 1932.

Ur gelaouenn c'hallek zo bet anvet *Panurge* ivez ha meur a gontadenn a zindan pluenn Maupassant zo bet embannet enni.
Loch Carrann

**Loch Carrann** (*Loch Carron* e saozneg) zo ul loc'h en Uheldirioù Bro-Skos, e kornaoueg ar vro, e rannvro Ros agus Cromba.

Aber an Abhainn Carrann eo ; drezañ en em daol er Mor Atlantel.
Damien Saez

**Damien Saez**, ganet d'ar 1añ a viz Eost 1977 e Saint-Jean-de-Maurienne e Savoie, zo ur son-aozour, kaner ha barzh gall.
## Buhez
;Yaouankiz
Damien Saez a zo ganet diwar un tad a orin spagnol hag ur vamm a orin aljerian. A-raok dizimeziñ e dud, pa oa 4 vloaz, e vevent holl en Alpes-de-Haute-Provence. Goude-se ez ejont da vevañ da gêr Marsilha. D'an oad a 8 vloaz, ez a ar familh da vevañ da garter *La Fontaine d'Ouche*, a zo e Dijon. Mont a ra d'ar c'h-Conservatoire à rayonnement régional de Dijon, e klasad piano ar c'helenner Boris Nedeltchev. 9 vloaz war-lerc'h e kuitaa ar skol, diplomet d'an oad a 17 vloaz. 
;Hent ar sonerezh
Kerkent ha tapet e vachelouriezh gantañ, mont a ra da Bariz gant ar c'hoant bezañ brudet ha bevañ eus e sonerezh. E 1995, ez eo e burev Alix Turrettini, manager Mathieu Boogaerts ha Zazie lakaat a ra ar produour da glevet 30 kanaouenn piano-mouez.
## Pladennoù
* 1999: *Jours étranges*
* 2002: *God Blesse* (pladenn doubl: *God Blesse* ha *Katagena*).
* 2004: *Debbie*
* 2008: *Varsovie* (teir pladenn: *Varsovie*, *L'Alhambra* ha *Paris*).
* 2010: *J'accuse*
* 2012: *Messina*
* 2013: *Miami*
Gwalldaol an 3 a viz Even 2017 e Londrez

Location of sites of the London bombings of June 2017.png|Lec'hiadur an tagadennoù
Restr:London Bridge - December 2015.JPG|Al London Bridge.


D'an 3 a viz Even 2017, war-dro 22 eur, e-kreiz Londrez, kêr-benn ar Rouantelezh-Unanet. e voe "un heuliad tagadennoù sponterezh kenurzhiet". Da 23:46 e kemennas ar Metropolitan Police d'an dud " redek ha kuzhat ", ha "chom kuzhet er savadurioù". Ar polis e London Bridge a embanne e oa bet lazhet un den.

Da 00:50 d'ar 4 a viz Even, ar Metropolitan Police a embanne e oa bet abretoc'h en nozvezh-se, da 00:25, un dagadenn sponterezh e London Bridge hag er Borough Market. 3 sponter o defe sevenet an taol, ha lazhet int bet gant ar boliserien.

## Bilañs
Hervez keleier ar 4 a viz Even, da 11 eur, e vefe: 7 den lazhet (ouzhpenn an 3 sponter) hag 50 den gloazet.

## Ersavioù
;Theresa May

Taget eo Theresa May gant Jeremy Corbyn evit bezañ bet diskennet an niver a archerien er Rouantelezh-Unanet eus 20 000 pa he e gouarnamant David Cameron.

## Notennoù ha daveennoù
Plouneour-Traezh-Brignogan

**Plouneour-Traezh-Brignogan** (*Plounéour-Brignogan-Plages* e galleg) zo ur gumun e Breizh e departamant Penn-ar-Bed.

Da 1 940 a dud e save ar boblañs e Plouneour-Traezh-Brignogan pa voe graet un niveradeg e 2021.

## Istor
Krouet eo bet d'ar 1 a viz Genver 2017 dre vodañ kumunioù Brignogan ha Plouneour-Traezh.

## Monumantoù ha traoù heverk
* Peulvan Pontusval
* Tour-tan Pontuzval
 

550 Plounéour-Trez.JPG|Kroaz Beg-ar-Groaz.
Phare de Pontusval 4596.jpg|Tour-tan Pontuzval.


## Melestradurezh

## Notennoù ha daveoù
Le Morte d'Arthur / 5vet istor

***The Fyrst and the Secunde Boke of Syr Trystrams de Lyones***, "Kentañ levr hag eil levr Sir Tristan a Lyones", eo pempvet istor *[[Le Morte d'Arthur|Le Morte Darthur]]* ar skrivagner saoz Sir Thomas Malory (*c.* 1416 – 14 a viz Meurzh 1471), a skrivas pa oa bac'het e London adalek 1468 betek 1470.

Un henvoulladenn eus *Le Morte Darthur* a voe graet e 1485 gant William Caxton (*c.* 1422 – *c.* 1491) e London.

Diwar un eilskrid eus oberenn Malory hag un dornskrid arall e labouras Caxton. Kentoc'h eget moullañ an eizh istor evel e oant bet skrivet gant Malory e kavas gwelloc'h o rannañ en 21 levrenn ha 504 fennad, setu e ya pempvet istor Malory d'ober al levrennoù VIII betek XII, 201 pennad en holl.

## Dornskrid ha henvoulladur

Setu amañ penaos e voe rannet pempvet istor *Le Morte Darthur* gant William Caxton, hag ar pezh a zo kontet ennañ.

## Skeudennoù
Amañ ar skeudennoù a voe graet gant Aubrey Beardsley (1872-1898) evit *[[Le Morte d'Arthur]]*, embannet gant J. M. Dent & Co., London, 1893-1894.

How Sir Tristram Drank of the Love Drink - by Aubrey Beardsley.jpg|**Levrenn VIII, pennad XXIV**Penaos ez evas Sir Tistan eus Died ar Garantez
How la Beale Isoud wrote to Sir Tristram.jpg|**Levrenn IX, pennad X**Penaos e skrivas Izold Kaer da Sir Tristan
How King Marke found Sir Tristram.jpg|**Levrenn IX, pennad XXI**Penaos e kavas ar Roue Marc'h Sir Tristan
How Morgan le Fay Cave a Shield to Sir Tristram.jpg|**Levrenn IX, pennad XLI**Penaos e roas Morgan le Fay ur skoed da Sir Tristan
Mark & Dinadan  & Palomides.jpg|**Levrenn X, pennad XIV**Penaos e klevas ar Roue Marc'h ha Sir Dinadan Sir Palomides glac'haret-bras hag o hiraezhiñ da Izold Kaer
La Beale Isould at Joyous Gard.jpg|**Levrenn X, pennad LII**Izold Kaer e Joyous Gard
How Sir Launcelot was known by Dame Elaine.jpg|**Levrenn XII, pennad IV**Penaos e voe anavet Sir Lanselod gant Itron Elain


## Levrlennadur
;*Le Morte d'Arthur*
*  I-IX (gant ur c'heriaoueg
*  X-XXI (gant ur c'heriaoueg)

## Gwelout ivez
* Istor kentañ ''Le Morte Darthur''
* Eil istor ''Le Morte Darthur''
* Trede istor ''Le Morte Darthur''
* Pevare istor ''Le Morte Darthur''
* C'hwec'hvet istor ''Le Morte Darthur''
* Seizhvet istor ''Le Morte Darthur''
* Eizhvet istor ''Le Morte Darthur''

## Notennoù
Milizag-Gwiproñvel

**Milizag-Gwiproñvel** (** e galleg) a zo ur gumun eus Breizh e departamant Penn-ar-Bed.

## Istor
Krouet eo bet d'ar 1 a viz Genver 2017, o vodañ kumunioù Gwiproñvel ha Milizag.

## Monumantoù ha traoù heverk

01 Milizac Calvaire de Kergroas.JPG|Kalvar Kergroaz.
Église Notre Dame de Bonne Nouvelle de Guipronvel 02.JPG|Iliz Itron-Varia.


## Douaroniezh
## Emdroadur ar boblañs

## Melestradurezh

## Brezhoneg
* E distro-skol 2024 e oa 118 skoliad enskrivet er c'hlasoù divyezhek (17,7% eus skolidi ar gumun evit a sell ouzh ar c'hentañ derez)

## Liammoù diavaez

## Notennoù ha daveoù
Saori Yuki

**Saori Yuki** (由紀さおり, Yuki Saori), ganet d'an 13 a viz Du 1948, zo ur ganerez hag aktourez japanat.
On n'est pas là pour se faire engueuler

***On n'est pas là pour se faire engueuler*** a zo ur ganaouenn skrivet gant Boris Vian war un ton savet gant Jimmy Walter e 1954.

Embannet e voe gant Philips, e 1955, war ar bladenn *Chansons Possibles* a zouge *Complainte Du Progrès (Les Arts Ménagers)*, *Cinématographe* ha *J'suis Snob* ivez.

## Liammoù diavaez
* La Comédie Française chante Boris Vian
Sant-Yagu

Teir c'humun zo anvet **Sant-Yagu** e Breizh, diwar anv *sant [[Yagu]]*:

* Sant-Yagu-an-Enez, e kanton Plouvalae
* Sant-Yagu-ar-Menez, e kanton Plened-Yugon
* Sant-Yagu-ar-Bineg,
Léo Henry

**Léo Henry**, bet ganet d'an 9 a viz Gwengolo 1979 e Strasbourg, a zo ur skrivagner gallek.

## Liammoù diavaez
Lec'hienn ofisiel
Metropolitan Police

Ar **Metropolitan Police Service** (**MPS**), anavezet peurliesañ evel **Metropolitan Police**, a oa ar **Metropolitan Police Force** e anv kent, lesanvet ivez **the Met**, eo an nerzh polis lec'hel e Londrez Veur ha karget da lakaat al lezenn da dalvezout, er-maez eus an dachenn "Square Mile" e-kreiz kêr Londrez hag a zo e karg ar City of London Police.

Ar Met en deus ivez kargoù a live broadel evel kenurzhiañ ha ren an enep-sponterezh er Rouantelezh-Unanet, difenn pennoù uhel ar familh roueel saoz kement ha pennoù uhel ar gouarnamant.

E miz Meurzh 2016, ar Metropolitan Police Service a implije 43 272 a dud leun-amzer. E penn an aozadur emañ ar Commissioner of Police of the Metropolis, brudetoc'h dre an anv *Metropolitan Police Commissioner* berraet dre *the Commissioner*. Karget eo da ren an holl nerzhioù polis war e dachenn. Emañ ar C'homiser (Commissioner) dindan urzhioù ar roue Charles III, an Home Office ha Maer Londrez, dre skourr an ti-kêr evit ar polis hag an torfedoù.
Jeremy Corbyn

**Jeremy Bernard Corbyn**, ganet d'ar 26 a viz Mae 1949, zo ur politikour saoz a zo bet e penn al Labour Party hag an tu-enep e parlamant Breizh-Veur etre an 12 a viz Gwengolo 2015 hag ar 4 a viz Ebrel 2020. Bez' ez eo ezel eus ar parlamant evit pastell-vro Islington North abaoe 1983.

## Yaouankiz
Corbyn a voe ganet e Chippenham ha desavet nepell e Kington St Michael e Wiltshire. Bez' ez eo ar mab yaouankañ e-touez pevar bugel Naomi Loveday (ganet Josling 1915–1987), ur gelennerez war ar matematik, ha David Benjamin Corbyn (1915–1986), un ijinour war an tredan hag arbennigour war addresañ ar reizhiadoù tredan. E vreur Piers Corbyn zo un displeger liv an amzer. E dud a oa stourmerien evit ar peoc'h o devoa kejet an eil ouzh egile er bloavezhioù 1930 e-kerzh un emvod da reiñ harp d'ar Republik spagnol e Conway Hall e-kerzh Brezel Spagn. 

Pa oa 7 vloaz, e tilojas familh Jeremy Corbyn da bPave Lane e Shropshire. Eno e voe prenet gant an tad ar Yew Tree Manor (kemmet e anv en Yew Tree Guesthouse), o treiñ ar savadur en un ti familh.
The Surge

**The Surge** zo ur c'hoari video skiant-faltazi, RPG oberiant action sevenet gant Deck13 Interactive hag embannet gant Focus Home Interactive war Microsoft Windows, PlayStation 4, Xbox One. Lakaet e vez war-raok evel hêr d'an c'hoari RPG sevenet gant Deck13 Interactive Lords of the Fallen, adkavet e vez ul lodenn esu an doare da c'hoari etre an daou. Deck13 Interactive en deus bet deskrivet ar c'hoari The Surge evel ur c'hemmesk etre Rise of the Robots hag an heuliad c'hoarioù video Souls. Embannet eo bet ar c'hoari d'ar 16 a viz Mae 2017.
## Istor
Istor ar c'hoari a dremen en un dazont damm-wir lec'h ma z'eo bet sunet holl danvezioù diazez ar voulenn-zouar gant Mab-Den. Dre-se e vez ar feulster o pignat sot er gevredigezhioù hag ouzhpênn e vez an en-dro o vont war fallaat.Hervez sevenerien ar c'hoari, The Surge a vez un taolenniñ du eus an dazont lec'h ma z'eo bet an tekniknologiezhoù diazezet war talañ an natur ha Mab-Den troet da sot o vont war-zu ur marevezh diskar.
Ultimate Epic Battle Simulator

**Epic Battle Simulator**, berraet e **UEBS**, zo ur c'hoari video strategiezh ha drevezadur sevenet hag embannet gant Brilliant Game Studios d'ar 17 a viz Ebrel 2017. Savet eo bet gant ar c'heflusker video Unity3d evit Microsoft Windows kement hag Android war Smartphone.
## Doare c'hoari
Doare ar c'hoari a zo ur sandbox pe poull-traezh. An tu a zo d'ar c'hoarier da sevel emgannoù gant betek 100 000 soudard memes ma z'eo kuzuliet gant saver ar c'hoari chom e-tro 10 000. An tu a zo da gemmeskañ unvezhioù soudard eus mareoù istorel disheñvel mik evel: lejionerien Roma a-enep soudarded eus an Eil Brezel-bed, ul lu yêr a-enep marc'heien ar Grennamzer.
## Armeoù da implij
* Lejionerien Roma
* Zombied
* Yêr
* Soudarded Alaman an Eil Brezel-bed
* Chuck Norris
* Ereved
* kangouroued 
* Orked 
* Tadoù Nedeleg 
## Liammoù diavaez
* Filmig tañva
* Twitter ar studio
## Notennoù ha daveennoù
Besiege

**Besiege** zo ur c'hoari video strategiezh hag oberiant savet gant ar studio Spiderling Studio. Krouet eo bet Besiege war Linux, Microsoft Windows ha Mac OS hag embannet d'an 28 a viz Genver 2016 dre un doare Alpha.

Pal ar c’hoari a zo krouiñ ur mekanik-sez evit distruj savadurioù . Ar c’hoari a ro an tu da sevel kalz traoù eus ur c'harr-tan betek ur robot da vezañ implijet evit an distruj.

Evit mestroniañ ar mekanik c'hoari simpl eo ret implij an douchennaoueg hag al logodenn.

## An douchennoù simplaet
* Ar c'hlik kleiz a zo evit lakaat e-plas un objed.
* 
* Ar c'hlik a-zehoù a zo evit dilecʼhiañ ar c'hamera. 
* 
*Ar douchenn “x” a zo evit distrujañ un objed.
* 
* Ar douchenn “+” a zo evit kemm an douchennoù. 
* 
* Ar douchenn “f” a zo evit kemm tu un objed.
* 
* Ar douchenn « f1 » a zo evit adlakaat ar c'hamera war an tu diazez.

## Liammoù diavaez
* Filmig tañva
* Ar demo
* Ar c'hoari
Total War: Warhammer

**Evit an heuliad c'hoarioù video gwelet [[Total War (heuliad c'hoarioù video)]]*.

**Total War: Warhammer** zo ur c'hoari video strategiezh, ha taktek en amzer wirion diorroet gant *Creative Assembly* hag embannet gant Sega d'ar 24 a viz Mae 2016. Diorroet hag embannet eo bet ar stummoù macOS ha Linux gant Feral Interactive. Awenet eo e reizhad c'hoari gant hini an heuliad *[[Total War]]*, ha gant bed ar c'hoari taol anvet Warhammer, krouet gant Games Workshop. Peder c'hostezenn a c'haller c'hoari pa zeu ar c'hoari er-maez : ar c'hroc'henoù gwer, Impalaeriezh an Dud, Ar Gorred hag ar gonted suner-gwad. Brezelourien ar c'haos a c'haller ouzhpennañ evit ar c'hoarierien o deus rakprenet ar c'hoari, pe o deus prenet anezhañ e-pad kentañ sizhun lañsadur.

## Senario
Pep kostezenn he deus he senario hag he fal. Unan eus palioù ar peder c'hostezenn gentañ eo argas aloubadeg ar C'haos ha gloazañ Archaon. Strishoc'h eo pal an iskostezennoù, Al Loar grogek hag ar C'hlan Angrund (dizalc'h diouzh ar c'hroc'henoù gwer ha diouzh ar Gorrred), evit hini ar c'hostezennoù all : ret eo dezhe kemer kreñvlec'h Karak an eizh menez.

Seitek gouenn a c'heller implijout er c'hoari :
* Ar Gorred : ar Gorred hag ar C'hlan Angrund
* Ar c'hroc’henoù gwer : ar c'hroc’henoù gwer, al Loar grogek hag an Dorn Gwadek 
* Ar Gonted suner-gwad : ar C'hont ever-gwad ha Von Carstein 
* An Impalaeriezh : unvezioù an Impalaeriezh
* Ar Vretoned: ar Vretoned, Bordeleau hag ar Gasconnie
* An Elfed silvan : an Elfed silvan hag Argwylon
* Ar C'haos : soudarded an distruj  
* An Dud-Loen : tud-loen

## Total War : Warhammer 2
Total War : Warhammer  II eo eil tamm an heuliad, embannet e vo er bloavezh 2017. Peder c'hostezenn nevez zo :
*An Dud Glazard
*An Elfed Du
*An Elfed Uhel
*Ur rummad dianav betek-henn 

Gallout a ra ar c'hoarierien kenstrollañ o c'hartoù gant re Total War: Warhammer 2.

## Notennoù
World of Tanks

**World of Tanks** zo ur c'hoari liesc'hoarier enlinenn MMOG (*Massively Multiplayer Online Game*) sevenet gant an embregerezh Belarusian-ha-kiprenezat Wargaming hag embannet gant Wargaming.net. Diazezet eo war emgannoù ar c'harbedoù brezel e-kreiz an  kantved. Savet eo bet ar c'hoari war patrom ar c'hoarioù freemium. 
Tennet eo ar pep brasañ eus tankoù ar c'hoari eus merkoù gwirion pe eus raktresoù eus kentañ lodenn an  kantved, a c'haller da welet e mirdioù ar bed. Bodañ a ra ar c'hoari tankoù soviedek, alaman, amerikan, gall, saoz, japanat, sinaat, eus Tchekoslovakia, Sveden, Polonia hag Italia. 

Ar c'hoari a zo digoust (Free-to-play), e bellgargañ a c'haller en ur feson dieub met ar c'hoarierien a zo bountet warno evit paeañ traoù ouzhpenn hag a lak anezho da vezañ c'hoarierien premium. 

*World of Tanks* a zo bet azaset war savennoù liesseurt e-touez al letrinoù c'hoarioù video. Sevenet e oa ar c'hoari war an Xbox 360 gant Wargaming West studio. An titl a oa *World of Tanks: Xbox 360 Edition*. Ar c'hoarierien war Xbox 360 a implij servijerien disheñvel evit re ar c'hoarierien a c'hoari war ar savenn Windows. Hervez ar savenn choazet o deus ar c'hoarierien kontoù disheñvel, unan evit pep savenn.

Embannet e oa bet ar c'hoari war ar PlayStation 4 er bloavezh 2016. *World of Tanks* a zo bet azasaet ouzh ar pellgomzioù hezoug dindan an anv *World of Tanks Blitz*. Ouzhpenn-se ez eus bet savet ur c'hoari-daol anvet *World of Tanks Rush* ha *World of Tanks: Generals*, ur c'hoari kartoù da-heul berzh mat ar c'hoari.

## Doare da c'hoari
Klasket e vez gant an embregerezh lakaat ar c'hoari da vezañ c'hoariet c'hoarier a-enep c'hoarier. Bleinañ a ra ar c'hoarierien pep a c'harbed-stourm hobregonet (tankoù skañv, tank etre pe ponner, distrujerien tankoù, kanolioù emgefreek). Ar spered hag an doare da c'hoari a chom hini hini ur c'hoari liesc'hoarier evel-just.

*World of Tanks* a zo kroget evel ur c'hoari doare eSport e-pad ar World Cyber Games e 2012.

## Skeudennoù

Belavia (World of Tanks Livery), EW-254PA, Boeing 737-3Q8 (29970127910).jpg|Bruderezh evit ar c'hoari war ur c'harr-nij.
E3 2011 - World of Tanks girls (Wargaming.net) (5822684470).jpg|Brudañ *World of Tanks*
Wargaming.net promotional models at Gamescom 2012 - Cologne, Germany.jpg|Bruderezh e Gamescom 2012
Emgann Catraeth

**Emgann Catraeth** zo un emgann, meneget en oberenn ar barzh Aneurin, zo bet en Hen Ogledd Enez Vreizh, war-dro ar bloaz 600, etre ar bobl vrezhon Gododdin hag Angled Bernikia ha Deira.

Aet e oa an arme vrezhon da vrezeliñ ouzh kreñvlec'h an Angled, a oa e Catraeth, marteze Catterick (North Yorkshire).

En arme ar bobl Gododdin e oa kadourien eus an Hen Ogledd a-bezh, hag ivez lod anezho deuet eus Gwynedd e Norzh Bro-Gembre, hag eus bro ar Bikted, a deuio da vezañ uheldirioù Bro-Skos. 
An emgann a voe ur faezhadenn spontus d'ar Vrezhoned, tost an holl anezho a oa bet lazhet. Ar gadourien marvet a voe kanmeulet en hen varzhoneg Y Gododdin, a vefe bet skrivet gant Aneirin.

## Istor
En amzer-hont e oa an darn-se eus Enez Vreizh, a zo bet rannet etre broioù Skos ha Saoz goude, e dalc'h ar bobl Votadini, a deuas da vout Gododdin. Er c'hreisteiz dezho e oa rouantelezhioù an Angled, Deira (er c'hreisteiz) ha Bernikia (en hanternoz), savet war dismantroù rouantelezhioù brezhon (Bryneich evit Bernikia). Diwar-benn brezelourien ar bobl Gododdin e skrivas Aneurin ar varzhoneg anavezet evel Y Gododdin.

An istorour ha yezhour Ifor Williams a lavar, en e levr Canu Aneirin, e ranker kompren * mynydawc mwynvawr*, e skrid Y Gododdin, evel anv Mynyddog Mwynfawr e kembraeg a vremañ. Mynyddog, hervez Williams, a oa roue ar bobl Gododdin, hag e Din Eidyn (Dinedin) e oa e gêr-benn. War-dro ar bloaz 600 e fellas da Mynyddog dastum 300 eus gwellañ brezelourien ar bed brezhon. E-pad bloaz e rejont chervad e Din Eidyn, ha neuze, mont betek Catraeth, a vefe, hervez Thomas Stephens en XIXvet kantved, hag Ifor Williams war e lerc'h, kêr Catterick e North Yorkshire, hag a oa dalc'het gant an Angled d'ar poent-se.

Kenneth H. Jackson a ginnig kompren e oa 300 marc'heg ar vrezelourien-se, hag e oa tud armet all war droad ha n'int ket bet kavet mat da venegién gant ar barzh.

Niverusoc'h avat e oa arme an Angled eus Deira ha Bernicia, ha kriz e voe tonkad ar Vrezhoned.

## Lennegezh
*Brudet eo skrid ar barzh Aneurin e Kembre, kavet e vez e levrioù skol (e kembraeg a vremañ) ha desket e vez gant ar skolidi : *Gwyr a aeth Gatraeth oedd ffraeth eu llu ...* (Ar wazed a eas da Gatraeth a oa fraezh (lufr) o arme ...)
 
Meur a romant saoznek zo bet : 
*Men went to Cattraeth, gant John James en 1969. 
*The Shining Company, gant Rosemary Sutcliff en 1990.
**The Amber Treasure*, gant Richard J. Denning, e 2010, 
**[[:en:Hild|Hild]]', gant Nicola Griffith e 2014, zo diwar-benn ur Saksonez.

== Levrlennadur ==
* *Les Royaumes Celtiques'', 1967, gant Myles Dillon ha Nora Chadwick, Arthème Fayard en 1974, Marabout en 1979. 
**Adembannet en 1999 gant Armeline e 2001, , kresket gant Christian-Joseph Guyonvarc'h ha Françoise Le Roux.
Vampire Diaries (stirad skinwel)

***The Vampire Diaries*** zo ur stirad skinwel stadunanat, savet diwar romantoù L. J. Smith.

## An istor
E Mystic Falls, Elena Gilbert en deus gavout Stefan Salvatore, met, n'eo ket un degouezh evit eus suner-gwad. 

## An tudennoù
* Elena Gilbert 
* Stefan Salvatore
Turgut Özal

**Turgut Özal** (13 a viz Here 1927 e Malatya - 17 a viz Ebrel 1993 en Ankara) a voe kentañ ministr ha prezidant Turkia. E-pad e respet kentañ ministr (1983-1989), ha gant ar gostezenn savet gantañ, Anavatan Partisi, e oa bet modernaet ekonomiezh ar vro ha gwellaet an darempred gant broioù ar Gornaoueg. Etre 1989 ha 1993 e oa prezidant ar Republik. Mervel a reas trumm a-raok dibenn e respet. E 2012 e voe dizouaret e gorf ha diskouezet e voe e oa bet ampoezonet, hep ma ouifed muioc'h.
Henri Fréville

**Henri Fréville**, ganet e Norrent-Fontes (Pas-de-Calais, Bro-C'hall) e 1905 ha marvet e Roazhon e 1987, a oa ur c'helenner war an Istor, un ezel eus ar Rezistañs, ur politikour ha skrivagner gall. Maer Roazhon e voe e-pad tost 25 bloaz, etre 1953 ha 1977.

## Buhez
Ganet e voe e Norrent-Fontes (Pas-de-Calais) d'ar 4 a viz Kerzu 1905. Tad Yves Fréville e oa (ganet e 1934), hag a oa kannad er parlamant ivez.

;Fréville hag an Emsav
Skrivet en doa bet e-leizh a levrioù istorel. Studiet en devoa an Emsav breizhek ha dreist-holl obererezhioù ar vroadelourien vreton e-pad an Eil Brezel-bed. Labouret en devoa dreist-holl diwar paperioù melestradurel milourel an Alamanted bet paket e savadur al leti Majestic.

Bez e voe pal ur gwalldaol gant an FLB, d'ar 26 a viz Eost 1975 en e di War e seblant e oa liammet ar gwalldaol-se gant e skridoù war ar vroadelourien vreton..

## Marv hag enorioù
Mervel a reas Henri Fréville  d'ar 15 a viz Even 1987 e Roazhon, ha douaret e voe e Bered ar Reter.

D'an 10 a viz Mae 1993 e roas kêr Roazhon e anv da straed Krimea, adanvet straed Henri-Fréville. Ar sav metro e Roazhon (linenn A) a zo eno zo bet lakaet en e anv ivez. Ar selaouva A4 eus Roazhon 2 - Keryann zo ivez anvet dre e anv.

Entrée Station Métro Henri Fréville Rennes.jpg|Dor degemer ar sav metro Henri Fréville e Roazhon.
Rennes CimEst tombe Fréville.jpg|Bez Henri Fréville e Roazhon, e bered ar Reter.

## Notennoù ha daveennoù
Underworld (film 2003)

***Underworld*** zo ur film spont-niñvek stadunanat embannet er bloavezh 2003. Renet e oa bet gant Len Wiseman ha skrivet gant Danny McBride, adal un istor gant McBride, Kevin Grevioux, ha Wiseman. Ar film a zo diazezet war ur brezel-kuzh etre ar sunerien-gwad hag ar re lycans (berradur lycanthrope, kement a bleizi-tud). Ar c'hentañ film eo d'an heuliad filmoù Underworld. Ouzhpenn Kate Beckinsale ha Scott Speedman, e adkaver er film an aktourien Michael Sheen, Shane Brolly, ha Bill Nighy.

## An istor
An istor a vez tro-dro an dudenn Selene (Kate Beckinsale), ur sunerezh-gwad a labour evel drouklazher evit he c'hlan sunerien-gwad. Lazhañ a ra ar sunerien-gwad rebelled ha dreist-holl ar re lycan o deus bet lazhadeget he holl familh. Dedennet e teu da vezañ gant un den Michael Corvin (Scott Speedman), a vez chaseet gant an dud bleiz. Goude ma vefe bet dentet Michael gant un den bleiz, Selene a rank choaz etre e dever ha lazhañ anezhañ pe emsevel a-enep he c'hlan evit saveteiñ anezhañ. 

## Casting
* Kate Beckinsale evel Selene, soudard sunerez-gwad
* Scott Speedman evel Michael Corvin, ur studier war ar vedisinerezh
* Bill Nighy evel Viktor, ur suner-gwad kozh
* Michael Sheen evel Lucian, penn ar re Lycans
* Shane Brolly evel Kraven, ur suner gwad eus an noblañs penn un irienn a-enep ar sunerien-gwad koshaña vampire noble who plots to kill the elders
* Erwin Leder evel Singe, ur skiantour Lycan 
* Sophia Myles evel Erika, sunerez-gwad sot gant Kraven
* Robbie Gee evel Kahn, soudard suner-gwad a sikour Selene
* Kevin Grevioux evel Raze, harper pennañ Lucian
* Zita Görög evel Amelia, suner gwad kozh
* Scott McElroy evel Soren, kamalad Kraven
* Wentworth Miller evel Adam Lockwood, kamalad Michael
* Dennis Kozeluh evel Dmitri
* Hank Amos evel Nathaniel
* Sandor Bolla evel Rigel
* Todd Schneider evel Trix
* Jázmin Dammak evel Sonja
## Doare director's cut
Un doare d'ar film didroc'h pe director's cut a zo.
Le Morte d'Arthur / 6vet istor

***The Noble Tale of the Sankgreal***, "Istor nobl ar Graal Santel", eo c'hwec'hvet istor *[[Le Morte d'Arthur|Le Morte Darthur]]* ar skrivagner saoz Sir Thomas Malory (*c.* 1416 – 14 a viz Meurzh 1471), a skrivas pa oa bac'het e London adalek 1468 betek 1470.

Un henvoulladenn eus *Le Morte Darthur* a voe graet e 1485 gant William Caxton (*c.* 1422 – *c.* 1491) e London.
Diwar un eilskrid eus oberenn Malory hag un dornskrid all e labouras Caxton. Kentoc'h eget moullañ an eizh istor evel e oant bet skrivet gant Malory e kavas gwelloc'h o rannañ en 21 levrenn ha 504 fennad, setu e ya c'hwec'hvet istor Malory d'ober al levrennoù XIII betek XVII, 76 pennad en holl.

## Dornskrid ha henvoulladur

Setu amañ penaos e voe rannet c'hwec'hvet istor *Le Morte Darthur* gant William Caxton, hag ar pezh a zo kontet ennañ.

## Skeudennoù
Amañ ar skeudenn nemeti a voe graet gant Aubrey Beardsley (1872-1898) evit 6 istor *[[Le Morte d'Arthur]]*, embannet gant J. M. Dent & Co., London, 1893-1894.

How a devil in Woman's likeness would have tempted Sir Bors.jpg|**Levr XVI, pennad XII**Penaos e fellas d'un diaoul e stumm ur vaouez temptañ Sir Bors


## Levrlennadur
;*Le Morte d'Arthur*
*  I-IX (gant ur c'heriaoueg
*  X-XXI (gant ur c'heriaoueg)

## Gwelout ivez
* Istor kentañ ''Le Morte Darthur''
* Eil istor ''Le Morte Darthur''
* Trede istor ''Le Morte Darthur''
* Pevare istor ''Le Morte Darthur''
* Pempvet istor ''Le Morte Darthur''
* Seizhvet istor ''Le Morte Darthur''
* Eizhvet istor ''Le Morte Darthur''

## Notennoù
Enez ar Maen Toull

**Enez ar Maen Toull** (*Île de la Pierre-Percée* e galleg) zo un enezenn 1,5 milmor er maez da draezhenn *An* *Eien Mat* ha *Santez-Varc'harid* (*Bonne-Source* ha *Sainte-Marguerite* e galleg) e Pornizhan er gevred da Vae Poulgwenn, e Bro Gwenrann hag el Liger-Atlantel, nepell eus genoù al Liger. Anvet eo evel-se peogwir eo toullet ar roc'h treuz-didreuz.

Meneget eo e romant ar skrivagner gall Jules Sandeau, *La roche aux mouettes* embannet en 1871.

## Pennadoù kar

* Bagenaod

* Enez Wenn
* Tour-tan ar C'halvez Meur
Trente mélodies populaires de Basse-Bretagne

**Trente mélodies populaires de Basse-Bretagne** zo un dastumad, embannet e miz Du 1885, ennañ tonioù poblek kempennet gant ar sonaozour naonedat Louis Albert Bourgault-Ducoudray, ha komzoù gallek warne ouzhpenn, savet gant ar barzh gall François Coppée.

## Liammoù diavaez
* Wikimammenn
* http://gallica.bnf.fr/ark:/12148/btv1b9064099b
Nicolas Lunven

**Nicolas Lunven**, bet ganet d'an 28 a viz Du 1982 e Gwened, a zo ur bageer-dre-lien breizhat.

Mab eo da vBruno Lunven ha niz da zDominique Lunven, bageerien ivez.

Kemeret en deus perzh e meur a redadeg.

Trec'h eo bet d'ar Solitaire du Figaro-Urgo e 2017 hag e 2009 (pa oa nemet 26 vloaz).

## Liammou diavaez
* Lec'hienn ofisiel
The Evil Within

**The Evil Within**, brudet ivez dre an anv **Psycho Break** (サイコブレイク Saiko Bureiku) e Japan, zo ur c'hoari video dreistbevañ-spont trede-sell. Sevenet eo bet gant Tango Gameworks hag embannet gant Bethesda Softworks. Penn rener ar c'hoari a oa bet Shinji Mikami kroueer an heuliad c'hoarioù video Resident Evil. Embannet eo bet The Evil Within dre ar bed e miz Here 2014 war PlayStation 3, PlayStation 4, Xbox 360, Xbox One ha Microsoft Windows. Blaz an heuliad Resident Evil a gaver war ar c'hoari-se.
Khe Sanh

**Khe Sanh** zo kêr-benn distrig Hướng Hoá e Vietnam, lec'hiet eo 63&nbsp;km er gornôg da Đông Hà. Brudet eo al lec'h evit bezañ bet tachenn emgann Khe Sanh.

## Istor
Kêriadenn Khe Sanh a zo bet diazezet adal ur blantadeg kafe krouet e 1926 gant an imbourc'her ha naturelour gall Eugène Poilane. Pa grogas gant al labourioù e 1918 ne oa nemet un ti, hini an ijinour a oa karget eus al labourioù en hent trevadennel 9, kentañ hent graet gant mein e Laos.

E 1962, unvezioù ispisial Stadoù-Unanet Amerika a savas eno ur vazenn gant un aerborzh bihan, ar pal a oa evezhiañ ar zonenn nann milourel etre Norzh ha Su Viêt Nam.

Goude ma vije kroget Brezel Vietnam e oa bet savet ur bazenn stourm kalz ledanoc'h evit na oa hini an nerzhioù ispisial. E-kerzh Argadenn an Tết e oa bet eno Emgann Khe Sanh eus an 21 a viz Genver betek an 8 a viz Ebrel 1968  .

## Skeudennoù

Restr:Khe Sanh.JPG|Sell hollek war kêriadenn Khe Sanh
Restr:Country side on the way to Khe Sanh (15872836353).jpg|Gweledva bord an hent e Khe Sanh
Restr:Khe Sanh.jpg|Mirdi ar bazenn milourel stadunanat e Khe Sanh
Restr:Bunker1@Khe Sanh.jpg|Sell war ur c'hreñvlec'h bunker adsavet e Khe Sanh
Restr:Xác máy bay bị bắn rơi ở Khe Sanh.JPG|Distrujoù karbedoù e mirdi emgann Khe Sanh : penn a-dreñv un UH-1 ha biñs-tro (a seblant bezañ) hini ul Lockheed C-130 Hercules.
Restr:USAF F-4 Phantom over Khe Sanh 1968.jpg|Emgann Khe Sanh, sell adal ar bazenn dindan sez. Un F-4 Phantom II o vombeziñ a weler er foñs.
İmralı

**İmralı** (distaget  e turkeg) zo un enezenn vihan eus Turkia, e Mor Marmara, e proviñs Bursa.

25 km² eo gorread İmralı hag 8 km hirder he deus ; 217 m uhelder he deus an dorgenn uhelañ.

E 1935 e voe savet un toull-bac'h war an enezenn. Eno e voe bac'het tud anavezet evel :
* Adnan Menderes, kentañ ministr, lakaet d'ar marv e 1961
* Fatin Rüştü Zorlu, ministr an Aferioù estren, lakaet d'ar marv e 1961 ivez
* Hasan Polatkan, ministr an Arc'hant, lakaet d'ar marv e 1961 ivez
* Yılmaz Güney, saver ar film *[[Yol]]*
* William Hayes, studier stadunanat, tamallet dezhañ bezañ trafiker dramm. E istor a gonter er film *[[Midnight Express]]*.
* Abdullah Öcalan, saver ha rener Strollad Labourerion Kurdistan, bac'het eno abaoe 1999.
Monsieur Joseph

**Monsieur Joseph** a zo ur film.
Ur gomedienn war gan, da gentañ. Savet eo bet ar skrid gant Yannick Nedelec hag ar sonerezh gant Pierre Bloch.

## Liamm diavaez
*Monsieur Joseph
CMA CGM

**Compagnie maritime d'affrètement - Compagnie générale maritime** (**CMA CGM**) eo an trede paramantour brasañ er bed a-fed dezougen endalc'herioù ; an hini kentañ eo e Bro-C'hall.

Dre gendeuziñ CMA ha CGM e 1996 e voe krouet ar gompagnunezh CMA-CGM.

E Marselha emañ sez pennañ an embregerezh.

## Istor
E 1851 e voe savet an embregerezh Messageries maritimes (MM), a zo tad-kozh an embregerezh CMA CGM.

## Flodad
Setu amañ flodad CMA-CGM e 2015.
* 445 lestr
* 1 812 929 endalc'her doare *[[Équivalent Vingt Pieds|EVP]]*.
* 183 000 endalc'her yenaet.

## Notennoù ha daveennoù
Skolaj Anna Breizh

**Skolaj Anna Breizh** zo ur skolaj e kêr Roazhon, er straed Martenot, harp ouzh liorzh-veur an Tabor. 
Kant pazenn a vefe adalek ar straed betek an ti-skol.

Klasoù divyezhek (brezhonek) zo, adalek ar 6vet betek an 3e klas.

## Liamm diavaez
* http://www.wiki-rennes.fr/Collège_Anne-de-Bretagne
Le Morte d'Arthur / 8vet istor

***The Dethe of Arthur***, "Marv Arzhur", eo eizhvet ha diwezhañ istor *[[Le Morte d'Arthur|Le Morte Darthur]]* ar skrivagner saoz Sir Thomas Malory (*c.* 1416 – 14 a viz Meurzh 1471), a skrivas pa oa bac'het e London adalek 1468 betek 1470.

Un henvoulladenn eus *Le Morte Darthur* a voe graet e 1485 gant William Caxton (*c.* 1422 – *c.* 1491) e London.
Diwar un eilskrid eus oberenn Malory hag un dornskrid all e labouras Caxton. Kentoc'h eget moullañ an eizh istor evel e oant bet skrivet gant Malory e kavas gwelloc'h o rannañ en 21 levrenn ha 504 fennad, setu e ya eizhvet istor Malory d'ober al levrennoù XX ha XXI, 35 pennad en holl.

## Dornskrid ha henvoulladur

Setu amañ penaos e voe rannet eizhvet istor *Le Morte Darthur* gant William Caxton, hag ar pezh a zo kontet ennañ.

## Levrlennadur
;*Le Morte d'Arthur*
*  I-IX (gant ur c'heriaoueg
*  X-XXI (gant ur c'heriaoueg)

## Gwelout ivez
* Istor kentañ ''Le Morte Darthur''
* Eil istor ''Le Morte Darthur''
* Trede istor ''Le Morte Darthur''
* Pevare istor ''Le Morte Darthur''
* Pempvet istor ''Le Morte Darthur''
* C'hwec'hvet istor ''Le Morte Darthur''
* Seizhvet istor ''Le Morte Darthur''

## Notennoù
Tees

An **Tees** (/tiːz/) zo ur stêr eus biz Bro-Saoz. 137 km hed he deus. Aberiñ a ra e Mor an Hanternoz etre Hartlepool ha Redcar nepell diouzh Middlesbrough.
Hellblade: Senua's Sacrifice

**Hellblade: Senua's Sacrifice** zoo ur c'hoari gwezh-avantur da vezañ embannet, sevenet hag embannet e vo gant an embregerezh saoz Ninja Theory. Pa vo embannet e vo war ar savennoù Microsoft Windows ha PlayStation 4 er bloavezh 2017. Hervez ar produerien e vo da vezañ ur c'hoari doare "dishual AAA".
## Istor ar c'hoari
Istor Hellblade: Senua's Sacrifice a zo diazezet war ar mitologiezhoù keltiek ha norsek (Ragnarök). Istor ar c'hoari a roio tro da c'hoari an dudenn Senua (Melina Juergens), stanket en ur bed diaoulek degaset dre he spered troet hanter-sot pa gemmesk ar bed gwirion ha gwallhuñvreoù he spered.
## Awenoù
Evel awenoù d'an istor e adkaver:
* Don Quijote de la Mancha
* Ar Ragnarök

## Lusker video
Implijet eo bet ar c'heflusker video Unreal Engine 4 evit sevel ar c'hoari.
## Liammoù diavaez
* Filmig tañva "Ragnarök"
## Notennoù ha daveennoù
Nick Carter

Ar jeneral **Nicholas Patrick Carter**, anavezetoc'h evel **Nick Carter**, bet ganet e Nairobi d'an 11 a viz C'hwevrer 1959, zo un ofiser uhel a Vro-Saoz er British Army. Servijet en deus evel ofiser e penn an Eil batailhon er Royal Green Jackets ; dre-se e voe kaset da Vosnia e 1998 ha da Gosovo e 1999. Goude bezañ servijet en Afghanistan e oa bet lakaet e penn an 20th Armoured Brigade e 2004. E penn nerzhioù Breizh-Veur eo bet en emgannoù Basrah. 

Aboae miz Gwengolo 2014 emañ e penn ar British Army.
Enez Marmara

Enez **Marmara** (*Marmara Adası* e turkeg, *Προκόννησος Prokonnisos* e gresianeg) zo un enezenn eus Turkia, e Mor Marmara. E proviñs Balıkesir emañ. 

117 km² eo he gorread ; an dorgenn uhelañ, anvet *Büyükçayır tepesidir* zo 699 metr uhelder. Annezet eo enez Marmara gant  a dud.

Erruout a reas ar C'hresianed e Prokonessos (Προκόννησος), anv kozh an enezenn, en IIIde milved kent JK. 

E -493 e voe devet gant Darios Iañ, roue Pers.

Abaoe an Henamzer eo brudet an enezenn abalamour d'ar marbr gwenn a gaver enni, alese he anv. Implijet eo bet ar marbr-se evit sevel ur bern savadurioù en Azia Vihanañ ha pelloc'h zoken, e broioù eus reter ar Mor Kreizdouar, da vare an Impalaeriezh vizantat. Implijet e vez ar mengleuzioù hiziv c'hoazh. 

## Pennad kar
* Prokonessos